Westfriedhof (Reims)

Dr Wäschtfrììdhoof (uff Frànzeesch cimetière de l’Ouest) ìsch a Frììdhoof ìn dr Schtàdt Reims ìn Frànkrììch. wu ’r lììgt Dr Reimser Wäschtfrììdhoof lììgt ìm Viartel Croix-Rouge àn dr Rue de Bezannes grààd vor’m Pàrk Saint-John-Perse. d’ G’schìcht Dr Wäschtfrììdhoof ìsch ànna 1893 uff’ma Làndschtìckla g’äffnet worra, wo d’ Wìtwa vum Eugène Rœderer gaa hàt. D’ Fràui hàt àui uff’m Frììdhoof d’ Genoveevakàpall loo bàuija — ìn dr Kàpall fìndet m’r a Tààfla, fìr sììe eehra. Dr Waagaplààn vum Frììdhoof hàt dr Làndschàftsgartner Édouard Redont g’màcht — ar hàt sìch vermüatlig vu da nordàmerikàànischa Frììdheef loo beiiflussa. Ìm Zwaita Waltkriag hàt m’r doo zittawiis diitscha Soldààta beardigt, àwwer m’r hàt schpeeter d’ Ìwwerraschter ìn Diitschlànd z’ruckgebroocht. d’ Genoveevakàpall D’ Genoveevakàpall (uff Frànzeesch sààgt m’r chapelle Sainte-Geneviève) hàt dr Demerlé bàuija — ar hàt d’ Plaana vum Àrkitäckt Édouard Thiérot b’nutzt. Uff’m Tümpànoon schteeht a grooss Krüzifix, wo vermüatlig dr Antoine Margotin, dr Vàtter vum Léon Margotin, g’hàuija hàt. Ìn dr Kàpall ìsch a schwàrz Màrmooràltààr, wo vu dr G’sällschàft Bulteau-Duran haarg’schtällt worra-n-ìsch. d’ wìchtiga Litt, wo doo beardigt sìnn Dia Litt doo sìnn uff’m Wäschtfrììdhoof beardigt: dr Reimser Àrkitäckt Ernest Brunette (1848–1932) dr Reimser Mooler un Zaichner Edmond Chauvet (1903–1968) dr Reimser Mooler Georges Chauvet (1874–1931) dr Wììderschtandskampfer Victor Desmet (1919–2018), wo üss’m Nord g’schtàmmt hàt dr Reimser Schrìftschtäller un Zittungsdirakter Enguerrand Homps (1884–1951) dr Reimser G’warkschàftler Pierre Maître (1945–1977) dr Reimser Làndschàftsgartner Édouard Redont (1862–1942) Üsserdam gìtt’s uff’m Frììdhoof b’sundera Àbtailunga fìr d’ Soldààta vum Äärschta Waltkriag, vum Zwaita Waltkriag so wia vu da Àrmee vum Commonwealth. Lìteràtüür Revue de Champagne et de Brie. Band 5, 1893, S. 465–468 (französisch). Ainzelnoohwiisa